Valløy

**Valløy** eller **Vallø** er ei halvøy ved Oslofjorden i Slagen i Tønsberg kommune i Vestfold. Halvøya er bare cirka 1 km lang og en halv km brei, og ligger ved innseilinga til byen Tønsberg fra øst. Halvøya er liten, men har likevel vært svært viktig i nasjonal og lokal industrihistorie. Valløy lå i tidligere Sem kommune, som ble slått sammen med Tønsberg i 1988.

## Historie
I 1739 ble Vallø saltverk opprettet. Verket var i drift fram til 1860 da det ble lagt ned. Siden kom flere industribedrifter, blant annet Vallø glassverk, Vallø tapetfabrik og fra 1899 Skandinavias første oljeraffineri. Den første destillasjonsmester var østerrikeren Frantz Drtina. Allerede etter få år fikk dette selskapet problemer med lønnsomheten, og i 1905 ble et nytt selskap A/S Vallø Oljeraffineri startet. 

I forbindelse med saltverket ble Valløy kirke bygd 1782. Under napoleonskrigene ble Valløy i 1808 utstyrt med kanonbatteri og kystvern for å forsvare innseilingen til Tønsberg by og saltverket. På 1820-årene ble Valløy anløpssted for Norges første dampskip, DS «Constitutionen».

Valløy skole var i bruk fra 1915 til 1942.

### Bombingen
Den 24. april 1945 ble raffineriet og øya bombet av britiske fly i det som senere er kjent som bombingen av Vallø. 53 sivile nordmenn, 10 tyske soldater og et ukjent antall sovjetiske krigsfanger mistet livet. 

Raffineriet, som ble drevet av Esso Norge fra 1905, kom ikke i drift igjen før i begynnelsen av 1950-årene. Tapetfabrikken ble også bygd opp igjen. På det meste bodde det over 500 mennesker på halvøya, men etter andre verdenskrig sank antallet radikalt.

## Forurensing
Fram til 1960 ble olje raffinert ved hjelp av svovelsyre. Avfallsproduktet syrebek ble deponert på østsida av Vallø og har ligget der inntil Esso Norge AS i 2015 fikk startet opp arbeid med å fjerne syrebek, bleikejord og andre oljerester. Det er beregnet at rundt  tonn forurenset masse vil bli fjernet med båt eller lastebil. Arbeidet, som utføres av Veidekke Entreprenør AS og det belgiske selskapet Deme Environmental Contractors (DEC), forventes å være avsluttet i 2019.

## Fotogalleri

Gammel kart over valløy.jpg|Gammelt kart over Valløy ved Tønsberg
Kart over Tønsberg, veier og kyst.png|Sjøkart fra 1800-tallet viser fjordområdene ved Tønsberg og Nøtterøy. Vallø ligger ut mot Oslofjorden i øvre høyre felt av kartet.
Bldsa RA alb001 044 - no-nb digifoto 20150220 00165 bldsa RA alb001 044.jpg|Polarskipet «Fram» tanker olje ved Vallø i 1909. I bakgrunnen skimtes Vallø kirke.
Vallø Oljeraffineri - Flyfoto 1937.jpg|Vallø Oljeraffineri og lager i 1937, flyfoto i retning sørøst.
Minenkart zu den minenfeldern auf der halbinsel Vallö.jpg|Tysk kart over minefeltene ved Vallø under andre verdenskrig.
Vallø bilde5 april mai 1945.jpg|Vallø i april-mai 1945 etter det britiske bombeangrepet på Vallø Oljeraffineri. Rundt 53 nordmenn omkom og et ukjent antall tyske soldater ble drept.


## Referanser


## Kilder
* Ulf Erichsen og Jon Erik Berg-Hansen: «Vallø; Verket og menneskene. En historisk oversikt over Vallø.» , miljolare.no
* om Vallø på Vallø & omegn Historielags sider, vallohistorie.no

## Eksterne lenker
* 
* Galleri NORs historiske fotografier fra Vallø 1907-1950